<p>เรียน  ผู้อำนวยการสำนักงานเขตพื้นที่การศึกษาทุกแห่ง</p>

<p>สิ่งที่ส่งมาด้วย  (ปรับปรุง) ขั้นตอนการคัดเลือกฯ   จำนวน  ๑  ฉบับ</p>

<p>                        ตามที่สำนักงานคณะกรรมการการศึกษาขั้นพื้นฐาน (สพฐ.) ดำเนินการคัดเลือกผู้อำนวยการสำนักงานเขตพื้นที่การศึกษา ศึกษานิเทศก์ และสถานศึกษา ที่ส่งเสริมและพัฒนาคุณภาพและมาตรฐานการศึกษาประสบผลสำเร็จ ประจำปี พ.ศ. ๒๕๕๙ ด้านการส่งเสริมนิสัยรักการอ่านและการพัฒนาห้องสมุด โดยได้ประกาศ    เกณฑ์การคัดเลือกฯ และขั้นตอนการคัดเลือก ตามหนังสือที่ ศธ.๐๔๐๑๐/ว๕๘๖ ลงวันที่ ๑๙ กุมภาพันธ์ ๒๕๕๙ นั้น</p>

<p>                   ทั้งนี้ สพฐ. พิจารณาแล้วเห็นว่าโรงเรียนและเขตพื้นที่การศึกษา มีภารกิจที่ต้องปฏิบัติตามนโยบายเร่งด่วนหลายโครงการ อาทิ โครงการลดเวลาเรียน เพิ่มเวลารู้  โครงการโรงเรียนประชารัฐ รวมถึงการจัดการทดสอบทางการศึกษาระดับชาติ (O-NET และ NT) ซึ่งดำเนินการในช่วงเวลาเดียวกัน อาจส่งผลให้ไม่สามารถจัดทำผลงานได้อย่างเต็มที่  จึงมีการปรับปรุงกรอบเวลาในขั้นตอนการคัดเลือกฯ เพื่อให้เป็นประโยชน์แก่ผู้ที่ประสงค์จะส่งผลงาน รายละเอียดตามสิ่งที่ส่งมาด้วย</p>

<p>                   จึงเรียนมาเพื่อโปรดทราบและประชาสัมพันธ์ให้ผู้ที่เกี่ยวข้องทราบต่อไป</p>

<p>                                                         ขอแสดงความนับถือ</p>

<p> </p>

<p> </p>

<p> </p>

<p> </p>

<p> </p>

<p> </p>

<p> </p>

<p>สำนักวิชาการและมาตรฐานการศึกษา</p>

<p>โทร.       ๐ ๒๒๘๘ ๕๗๓๒</p>

<p>โทรสาร   ๐ ๒๒๘๘ ๕๗๓๐</p>
