<p>         ตามที่สำนักงานคณะกรรมการการศึกษาขั้นพื้นฐาน  ได้รับมอบหมายจากกระทรวงศึกษาธิการให้เป็นผู้จัดทำต้นฉบับหนังสือวันเด็กแห่งชาติ เป็นประจำทุกปี โดยสำนักวิชาการและมาตรฐานการศึกษา รับผิดชอบในภารกิจดังกล่าว  สำหรับการจัดทำหนังสือวันเด็กแห่งชาติ มีวัตถุประสงค์เพื่อส่งเสริมให้เด็กและเยาวชนไทยมีนิสัยรักการอ่าน โดยสอดแทรกเนื้อหาสาระในเรื่องของความรักชาติ  ศาสน์  กษัตริย์  ความเป็นพลเมืองดี มีคุณธรรม จริยธรรม  ความรัก ความสามัคคี  และยังเป็นเวทีเพื่อส่งเสริมนักเรียนที่มีความสามารถด้านการเขียนและการวาดภาพ ได้นำผลงานมาตีพิมพ์เผยแพร่</p>

<p>          ในการนี้  เพื่อให้หนังสือมีความหลากหลาย  และผลงานที่ลงพิมพ์ในหนังสือมาจากทั่วทุกภูมิภาค   จึงขอความร่วมมือจาก สำนักงานเขตพื้นที่การศึกษาคัดเลือกผลงานเขียนของนักเรียน จำนวน  2  ผลงาน  ตามรายละเอียดดังสิ่งที่ส่งมาด้วย  1  พร้อมกรอกรายละเอียดในแบบฟอร์มตามสิ่งที่ส่งมาด้วย  2  และส่งมาที่  กองบรรณาธิการหนังสือวันเด็กแห่งชาติ อาคาร สพฐ. 3 ชั้น 3 สำนักวิชาการและมาตรฐานการศึกษา  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ถนนราชดำเนินนอก  เขตดุสิต  กรุงเทพมหานคร 10300  <strong>ภายในวันที่ 8 กรกฎาคม 2559</strong>  เพื่อที่ทางสำนักงานคณะกรรมการการศึกษาขั้นพื้นฐานจะได้ดำเนินการคัดเลือกผลงานลงพิมพ์ในหนังสือวันเด็กแห่งชาติ ปี 2560 ต่อไป</p>
