<p>                   ตามหนังสือที่อ้างถึง สำนักงานคณะกรรมการการศึกษาขั้นพื้นฐาน ได้สนับสนุนกิจกรรมการจัดการแข่งขันหุ่นยนต์ ส.ส.ท.-สพฐ. ยุวชน ชิงแชมป์ประเทศไทย ครั้งที่ ๑๖ ประจำปี ๒๕๕๙ โดยสมาคมส่งเสริมเทคโนโลยี (ไทย-ญี่ปุ่น) ได้กำหนดการแข่งขันเป็น ๒ ประเภท คือ ๑) การแข่งขันหุ่นยนต์กู้ภัย (Robo-Rescue) และ ๒) การแข่งขันหุ่นยนต์ดับเพลิง และได้แจ้งให้สำนักงานเขตพื้นที่การศึกษาประชาสัมพันธ์เชิญชวนให้โรงเรียนในสังกัดที่สนใจเข้าร่วมกิจกรรมดังกล่าว แล้วนั้น</p>

<p>                   บัดนี้ สมาคมส่งเสริมเทคโนโลยี (ไทย-ญี่ปุ่น) ได้ประกาศรายชื่อโรงเรียนที่ได้รับการอบรม และทดสอบการแข่งขันหุ่นยนต์ ส.ส.ท.-สพฐ. ยุวชน ชิงแชมป์ประเทศไทย ครั้งที่ ๑๖ ประจำปี ๒๕๕๙ ในการนี้ สำนักงานคณะกรรมการการศึกษาขั้นพื้นฐาน จึงขอให้สำนักงานเขตพื้นที่การศึกษาแจ้งกำหนดการอบรมให้โรงเรียนที่สมัครเข้าร่วมการแข่งขันหุ่นยนต์ ส.ส.ท.-สพฐ. ยุวชน ชิงแชมป์ประเทศไทย ครั้งที่ ๑๖  ประจำปี ๒๕๕๙ เข้ารับการอบรมและทดสอบการแข่งขันหุ่นยนต์ ตามวัน เวลา และสถานที่ดังกล่าว  ตามรายละเอียดสิ่งที่ส่งมาด้วย อนึ่ง สำนักงานคณะกรรมการการศึกษาขั้นพื้นฐานได้สนับสนุนค่าอาหารว่างพร้อมเครื่องดื่ม และอาหารกลางวันระหว่างการอบรม สำหรับค่าพาหนะและค่าที่พัก เบิกจากโรงเรียนต้นสังกัด</p>

<p>                 จึงเรียนมาเพื่อทราบและดำเนินการต่อไป ขอขอบคุณมา ณ โอกาสนี้</p>
