<p>ด้วย สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) ได้ขอความร่วมมือจากสำนักงานคณะกรรมการการศึกษาขั้นพื้นฐาน<br />
ในการประชาสัมพันธ์โครงการ ส่ง SMS กด 9 แสดงความอาลัยและรำลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช และแนวทางการปฏิบัติกรณีพบข้อความหรือเนื้อหา<br />
ไม่บังควรทางสื่อสังคมต่าง ๆ เพื่อประชาสัมพันธ์ให้ประชาชนทั่วไปรับทราบและปฏิบัติ ดังนี้</p>

<p>                   1. การระงับยับยั้งข้อความหรือเนื้อหาที่ไม่บังควรที่อาจมีการเผยแพร่ทางสื่อสังคม (social media) ช่องทางต่าง ๆ โดยมีแนวปฏิบัติสำหรับประชาชน ได้แก่ ไม่ไลค์ ไม่แชร์ ไม่คอมเม้นต์ ไม่เซฟ<br />
แต่ให้รายงานไปยังหน่วยงานที่รับผิดชอบ</p>

<p>                   2. โครงการส่งข้อความสั้น (SMS) กด 9 อันเป็นช่องทางให้ประชาชนได้ร่วมแสดงความอาลัยและรำลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ผ่านทางโทรศัพท์เคลื่อนที่โดยส่ง SMS พิมพ์ 9 ส่งไปยังหมายเลข 4567999 ทุกเครือข่ายโดยไม่มีค่าใช้จ่าย ซึ่งสำนักงาน กสทช.<br />
จะรวบรวมจำนวนผู้ร่วมแสดงความอาลัยผ่านช่องทางดังกล่าวรายงานไปยัง สำนักราชเลขาธิการต่อไป<br />
โดยสามารถดาวโหลดไฟล์ภาพละเอียดสูงได้ที่ https://broadcast.nbtc.go.th</p>

<p>                   ในการนี้ สำนักงานคณะกรรมการการศึกษาขั้นพื้นฐาน พิจารณาแล้วเห็นสมควรให้<br />
ความร่วมมือในการประชาสัมพันธ์โครงการ ส่ง SMS กด 9 แสดงความอาลัยและรำลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช และแนวทางการปฏิบัติกรณีพบข้อความ หรือเนื้อหา<br />
ไม่บังควรทางสื่อสังคมต่าง ๆ ให้นักเรียน ผู้ปกครอง และประชาชนทั่วไป ได้รับทราบ</p>

<p>          จึงเรียนมาเพื่อทราบและประชาสัมพันธ์ให้สถานศึกษา ประชาชนทราบ และปฏิบัติต่อไป</p>
