<p style="margin-left:27.0pt">เรื่อง  การชะลอการรายงานผลการดำเนินงานตามจุดเน้นการพัฒนาคุณภาพผู้เรียนตามนโยบายในการปฏิรูปการศึกษาในทศวรรษที่สอง (พ.ศ. ๒๕๕๒ - ๒๕๖๑) ผ่านระบบออนไลน์  ภาคเรียนที่ ๒ ปีการศึกษา ๒๕60</p>

<h3>เรียน  ผู้อำนวยการสำนักงานเขตพื้นที่การศึกษาทุกแห่ง</h3>

<p>                        ตามที่สำนักงานคณะกรรมการการศึกษาขั้นพื้นฐานได้ดำเนินโครงการ กำกับ ติดตาม จุดเน้น                  การพัฒนาคุณภาพผู้เรียน ตามนโยบายการปฏิรูปการศึกษาในทศวรรษที่สอง (พ.ศ. 2552 - 2561)  โดยกำหนดให้มีการรายงานผลผ่านระบบออนไลน์ (Triple A)  ทุกภาคเรียนที่ ๒ ของแต่ละปีการศึกษา นั้น</p>

<p>                   เพื่อเป็นการลดภาระการบันทึกข้อมูลของสถานศึกษา ประกอบกับในขณะนี้ สำนักงานคณะกรรมการการศึกษาขั้นพื้นฐานมีข้อมูลตามจุดเน้นการพัฒนาผู้เรียนเพียงพอกับความต้องการ จึงขอชะลอ                  การรายงานผลการดำเนินงานตามผลการดำเนินงานตามจุดเน้นการพัฒนาคุณภาพผู้เรียนตามนโยบายการปฏิรูปการศึกษาในทศวรรษที่สอง (พ.ศ. 2552 - 2561) ผ่านระบบออนไลน์ (Triple A)  ออกไปก่อน แต่หากสถานศึกษาใด             มีความประสงค์จะบันทึกผลการดำเนินงานเพื่อเป็นฐานข้อมูลสำหรับการบริหารจัดการของสถานศึกษา             ก็สามารถทำได้ โดยระบบจะเปิดให้บันทึกข้อมูลได้ตลอดเวลา</p>

<h6>                   จึงเรียนมาเพื่อทราบและดำเนินการแจ้งให้สถานศึกษาทราบต่อไป</h6>
