<p>เรื่อง      การประชุมเชิงปฏิบัติการจัดทำข้อมูลบุคลากรด้วยระบบ HRMS เพื่อรองรับการขับเคลื่อนการปฏิรูป</p>

<p>             การศึกษาในภูมิภาค</p>

<p>เรียน    ผู้อำนวยการสำนักงานเขตพื้นที่การศึกษาและผู้อำนวยการสำนักบริหารงานการศึกษาพิเศษ</p>

<p>สิ่งที่ส่งมาด้วย    1. กำหนดการประชุม                                                     จำนวน  1  ฉบับ</p>

<p>                   2. บัญชีรายเขตพื้นที่การศึกษาที่เข้าประชุม รุ่น 1-5                    จำนวน  1  ฉบับ</p>

<p>                   3. แบบตอบรับการประชุม                                                จำนวน  1  ฉบับ</p>

<p>                   4. บัญชีจัดสรรงบประมาณ                                               จำนวน  1  ฉบับ</p>

<p>              ด้วยสำนักงานคณะกรรมการการศึกษาขั้นพื้นฐาน ได้ดำเนินการพัฒนาระบบสารสนเทศ<br />
เพื่อการบริหารงานบุคคล (Human Resource Management System: HRMS) เพื่อรองรับการขับเคลื่อนการปฏิรูปการศึกษาในภูมิภาค ในระยะที่ 1 ซึ่งประกอบด้วย ระบบงานทะเบียนประวัติ ระบบงานอัตรากำลัง ระบบงานเงินเดือน ระบบงานย้าย และนำฐานข้อมูลบุคลากรจากโปรแกรม P-OBEC เข้าสู่ระบบHRMS<br />
เพื่อนำไปวิเคราะห์ วางแผนการบริหารอัตรากำลัง และรองรับนโยบายของกระทรวงศึกษาเพื่อการขับเคลื่อน<br />
การปฏิรูปการศึกษาและบริหารจัดการในภูมิภาค จึงกำหนดให้มีการประชุมเชิงปฏิบัติการจัดทำข้อมูลบุคลากรด้วยระบบ HRMS เพื่อรองรับการขับเคลื่อนการปฏิรูปการศึกษาในภูมิภาค จำนวน 5 รุ่น ดังนี้</p>

<p>รุ่นที่ 1 ระหว่างวันที่ 6 – 8 กันยายน 2559</p>

<p>รุ่นที่ 2 ระหว่างวันที่ 8 – 10 กันยายน 2559</p>

<p>รุ่นที่ 3 ระหว่างวันที่ 10 – 12 กันยายน 2559</p>

<p>รุ่นที่ 4 ระหว่างวันที่ 12 – 14 กันยายน 2559</p>

<p>รุ่นที่ 5 ระหว่างวันที่ 14 – 16 กันยายน 2559ณ โรงแรมทองธารา ริเวอร์วิว กรุงเทพมหานคร เพื่อดำเนินการตรวจสอบและปรับปรุงข้อมูลพื้นฐานของบุคลากร (recheck data) ที่สำคัญและมีความจำเป็นอย่างเร่งด่วน ประกอบด้วยข้อมูล 5 รายการ คือ 1) เลขบัตรประจำตัวประชาชน 2) วันเดือนปี เกิดและบรรจุ 3) วิทยฐานะ 4) วุฒิการศึกษา และ 5) สาขาวิชา/วิชาเอก ให้มีความถูกต้อง ครบถ้วน เป็นปัจจุบัน (100%) โดยขอให้แจ้งรายชื่อเจ้าหน้าที่เข้ารับการประชุมเขตละ 2 คน ประกอบด้วยเจ้าหน้าที่ P-OBEC 1 คนกับเจ้าหน้าที่งานทะเบียนประวัติ 1 คน ลงในแบบตอบรับตามสิ่งที่ส่งมาด้วย 3 ไปยังสำนักงานคณะกรรมการการศึกษาขั้นพื้นฐานโดยด่วน อย่างช้าภายในวันที่ 30 สิงหาคม 2559 ทาง E-mail: hrms.obec@gmail.com และโทรสาร 0 2282 2809 ทั้งนี้ สำนักงานคณะกรรมการการศึกษาขั้นพื้นฐาน<br />
จะรับผิดชอบค่าที่พัก ตั้งแต่วันที่ 1 ของแต่ละรุ่นเป็นต้นไป สำหรับค่าใช้จ่ายการเดินทางไปราชการจะดำเนินการโอนให้ในภายหลังจากที่ได้รับแบบตอบรับการประชุมแล้ว หากไม่เพียงพอขอให้เบิกจ่ายจาก<br />
ต้นสังกัด และไม่อนุญาตให้เบิกค่าพาหนะส่วนตัวในการเดินทางไปราชการ</p>

<p>                   จึงเรียนมาเพื่อทราบและดำเนินการ</p>

<p>                                                       ขอแสดงความนับถือ</p>

<p> </p>

<p>สำนักพัฒนาระบบบริหารงานบุคคลและนิติการ</p>

<p>กลุ่มวิจัยและพัฒนาการบริหารทรัพยากรบุคคล</p>

<p>โทร ๐ ๒๒๘๘ ๕๖๕๑ โทรสาร 0 2282 2809</p>
