<p>สิ่งที่ส่งมาด้วย    ๑. ตารางสรุปภาพรวม             จำนวน ๑ ฉบับ</p>

<p>                     ๒. คำชี้แจงการดำเนินการ         จำนวน ๑ ฉบับ</p>

<p>                   ตามที่สำนักงานคณะกรรมการการศึกษาขั้นพื้นฐาน (สพฐ.) ดำเนินโครงการ “ลดเวลาเรียน   เพิ่มเวลารู้” โดยมีโรงเรียนเข้าร่วมโครงการในปีการศึกษา ๒๕๕๘ แล้วร้อยละ ๑๐ (จำนวน ๓,๘๓๑ โรงเรียน) และในปีการศึกษา ๒๕๕๙ ได้ให้เขตพื้นที่การศึกษาคัดเลือกโรงเรียนเพื่อเข้าร่วมโครงการเพิ่มเติมอีกร้อยละ ๕๐ รายละเอียดตามสิ่งที่ส่งมาด้วย ๑</p>

<p>                   ในการนี้ เพื่อให้ส่วนกลาง และเขตพื้นที่การศึกษา มีฐานข้อมูลโรงเรียนในโครงการที่ถูกต้องตรงกัน จึงขอความอนุเคราะห์ท่านมอบหมายผู้รับผิดชอบ ดำเนินการตรวจสอบความถูกต้องฐานข้อมูลโรงเรียนในโครงการฯ โดยดาวน์โหลดแบบฟอร์มได้จากเว็บไซต์ http://academic.obec.go.th/web/node/460 และส่งกลับสำนักวิชาการและมาตรฐานการศึกษา ในรูปแบบไฟล์ excel ทางอีเมล์ boyandlak@gmail.com <u>ภายในวันที่ ๗  มีนาคม ๒๕๕๙</u></p>

<p>                   จึงเรียนมาเพื่อพิจารณาดำเนินการตามสิ่งที่ส่งมาด้วย ๒</p>

<p>                                                         ขอแสดงความนับถือ</p>
