<p>เรื่อง  การจำหน่ายหนังสือวันเด็กแห่งชาติ ปี ๒๕๖๐</p>

<p>เรียน  ผู้อำนวยการสำนักงานเขตพื้นที่การศึกษาประถมศึกษาและมัธยมศึกษาทุกเขต</p>

<p>สิ่งที่ส่งมาด้วย  เอกสารการสั่งซื้อหนังสือวันเด็กแห่งชาติ ปี ๒๕๖๐</p>

<p>เนื่องในวันเด็กแห่งชาติ ประจำปี ๒๕๖๐ ตรงกับวันเสาร์ที่ 14 มกราคม ๒๕๖๐ สำนักงานคณะกรรมการการศึกษาขั้นพื้นฐาน ได้จัดทำหนังสือวันเด็กแห่งชาติ ปี ๒๕๖๐ เพื่อเผยแพร่เป็นหนังสือที่ระลึกในการฉลองวันเด็กแห่งชาติ ประจำปี ๒๕๖๐ มีวัตถุประสงค์เพื่อส่งเสริมให้เด็กและเยาวชนไทยมีความรักชาติ ศาสน์ กษัตริย์ และเพื่อสร้างความรู้ ความเข้าใจ และความตระหนักในเรื่องคุณธรรม จริยธรรม ความรัก ความสามัคคี รวมถึงคุณลักษณะอันพึงประสงค์ทุกประการให้บังเกิดแก่เด็กไทยถ้วนหน้า และเพื่อให้มีการเผยแพร่หนังสือวันเด็กแห่งชาติ ปี ๒๕๖๐ อย่างทั่วถึง จึงขอความร่วมมือจากสำนักงานเขตพื้นที่การศึกษาประถมศึกษา ในการรับสั่งจองหนังสือจากหน่วยงานสถานศึกษา และหน่วยงานที่สนใจตามใบสั่งซื้อหนังสือวันเด็กแห่งชาติฯ ที่แนบ โปรดติดต่อ และส่งใบสั่งซื้อไปยัง<strong>ศูนย์ลูกค้าสัมพันธ์ องค์การค้าของ สกสค. โดยสอบถามรายละเอียดได้ที่หัวหน้าศูนย์ลูกค้าสัมพันธ์ โทรศัพท์และโทรสารหมายเลข ๐ ๒๕๑๔ ๔๐๐๗, ๐ ๒๕๑๔ ๔๐๑๐</strong> <strong>หรือ ๐๘ ๔๗๗๙ ๔๕๘๔, ๐๘ ๙๔๕๕ ๔๙๘๕</strong><strong> หรือทางจดหมายอิเล็กทรอนิกส์ </strong><strong>suksapan</strong><strong>99</strong><strong>@hotmail.com</strong></p>

<p>จึงเรียนมาเพื่อพิจารณาให้ความร่วมมือการเผยแพร่และจำหน่ายหนังสือวันเด็กแห่งชาติ<br />
ปี ๒๕๖๐ ตั้งแต่บัดนี้เป็นต้นไป ขอขอบคุณมา ณ โอกาสนี้</p>
