<p>ด้วยสมาคมห้องสมุดแห่งประเทศไทยในพระราชูปถัมภ์สมเด็จพระเทพรัตนราชสุดาฯ<br />
สยามบรมราชกุมารี กำหนดจัดสัมมนาและประชุมเพื่อเตรียมการจัดงานสัปดาห์ห้องสมุดเป็นประจำทุกปี โดยมีวัตถุประสงค์เพื่อให้ผู้เข้าสัมมนา ซึ่งส่วนใหญ่เป็นบรรณารักษ์ และผู้ปฏิบัติงานจากห้องสมุดทุกประเภท<br />
ในประเทศไทย ได้มีหัวข้อและแนวทางในการจัดงานสัปดาห์ห้องสมุด ซึ่งในปีนี้ สมาคมห้องสมุดแห่งประเทศไทยฯ สำนึกในพระมหากรุณาธิคุณสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิม-<br />
พระชนมพรรษา 7 รอบ จึงได้กำหนดหัวข้อการจัดงานสัปดาห์ห้องสมุด เรื่อง <strong>“อ่านเพื่อแม่” </strong><strong>(Read for Mom)</strong> <strong>ในวันศุกร์ที่ 22 กรกฎาคม 2559 เวลา 08.00 – 16.30 น. ณ โรงแรมปรินซ์พาเลซ มหานาค</strong> ตามรายละเอียดโครงการที่แนบ</p>

<p>ในการนี้ สำนักงานคณะกรรมการการศึกษาขั้นพื้นฐาน พิจารณาแล้วเห็นว่า การจัดสัมมนาดังกล่าวเป็นประโยชน์กับทางโรงเรียนในการส่งเสริมการอ่าน และการจัดงานสัปดาห์ห้องสมุดประจำปี 2559 จึงขอความอนุเคราะห์สำนักงานเขตพื้นที่การศึกษาประชาสัมพันธ์ให้กับโรงเรียนที่สนใจ เข้าร่วมสัมมนาตามวัน เวลา และสถานที่ดังกล่าว โดยให้เป็นไปตามความสมัครใจ ทั้งนี้ ให้ถือเป็นการปฏิบัติราชการ และมีสิทธิ์เบิกค่าลงทะเบียนและค่าใช้จ่ายอื่นๆ จากต้นสังกัด ได้ตามระเบียบกระทรวงการคลัง</p>
