<p>ตามที่สำนักงานคณะกรรมการการศึกษาขั้นพื้นฐาน  ได้รับมอบหมายจากกระทรวงศึกษาธิการให้เป็นผู้จัดทำต้นฉบับหนังสือวันเด็กแห่งชาติเป็นประจำทุกปี โดยสำนักวิชาการและมาตรฐานการศึกษา<br />
เป็นผู้รับผิดชอบในภารกิจดังกล่าว  ทั้งนี้ การจัดทำหนังสือวันเด็กแห่งชาติ มีวัตถุประสงค์เพื่อส่งเสริมให้เด็กและเยาวชนไทยมีนิสัยรักการอ่าน โดยสอดแทรกเนื้อหาสาระในเรื่องของความรักชาติ  ศาสน์  กษัตริย์  <br />
ความเป็นพลเมืองดี มีคุณธรรม จริยธรรม  ความรัก ความสามัคคี  และยังเป็นเวทีส่งเสริมนักเรียนที่มีความสามารถด้านการเขียนและการวาดภาพ ได้นำผลงานมาตีพิมพ์เผยแพร่ นั้น</p>

<p>ในการนี้  เพื่อให้หนังสือวันเด็กแห่งชาติ ปี 2561 มีผลงานที่หลากหลายและมาจากทั่วทุกภูมิภาค  จึงขอความร่วมมือจากสำนักงานเขตพื้นที่การศึกษาคัดเลือกผลงานเขียนของนักเรียน จำนวน  <br />
2  ผลงาน  ตามรายละเอียดดังสิ่งที่ส่งมาด้วย  1  พร้อมกรอกรายละเอียดในแบบฟอร์มตามสิ่งที่ส่งมาด้วย  2  และส่งมาที่  กองบรรณาธิการหนังสือวันเด็กแห่งชาติ อาคาร สพฐ. 3 ชั้น 3 สำนักวิชาการและมาตรฐานการศึกษา  สำนักงานคณะกรรมการการศึกษาขั้นพื้นฐาน  กระทรวงศึกษาธิการ  ถนนราชดำเนินนอก  เขตดุสิต  กรุงเทพมหานคร 10300  <strong>ภายในวันที่ 14 กรกฎาคม 2560</strong>  เพื่อทางสำนักงานคณะกรรมการการศึกษาขั้นพื้นฐานจะได้ดำเนินการคัดเลือกผลงานลงพิมพ์ในหนังสือวันเด็กแห่งชาติ ปี 2561 ต่อไป</p>

<p>จึงเรียนมาเพื่อพิจารณาให้ความร่วมมือส่งผลงานเขียนของนักเรียนมาลงในหนังสือวันเด็กแห่งชาติ ปี 2561 ขอขอบคุณมา ณ โอกาสนี้</p>

<p> </p>
