<p>ด้วยสำนักงานคณะกรรมการการศึกษาขั้นพื้นฐานได้รับหนังสือแจ้งจากสำนักงานปลัดกระทรวงศึกษาธิการขอความร่วมมือเร่งดำเนินการสำรวจข้อมูลในระยะ ๓ ปีย้อนหลัง เกี่ยวกับการใช้บริการห้องสมุดโรงเรียน เพื่อนำข้อมูลดังกล่าวไปสู่การกำหนดแนวทางพัฒนาให้เป็นแหล่งเรียนรู้ที่เหมาะสม พร้อมทั้งกำหนดมาตรการเพื่อสร้างแรงจูงใจให้มีผู้ใช้บริการเพิ่มมากขึ้น ตามข้อสั่งการของรัฐมนตรีว่าการกระทรวงศึกษาธิการในการประชุมกระทรวงศึกษาธิการ ครั้งที่ ๘/๒๕๕๙ เมื่อวันที่ ๒๔ สิงหาคม ๒๕๕๙</p>

<p>ในการนี้ สำนักงานคณะกรรมการการศึกษาขั้นพื้นฐานจึงขอความร่วมมือสำนักงานเขตพื้นที่การศึกษา ดำเนินการสำรวจข้อมูลในระยะ ๓ ปีย้อนหลัง เกี่ยวกับการใช้บริการห้องสมุดโรงเรียนตามแบบฟอร์มรายงานผลการสำรวจข้อมูลการใช้บริการห้องสมุดของหน่วยงาน ประจำปี พ.ศ. ๒๕๕๗ – ๒๕๕๙ โดยส่งข้อมูลถึง กลุ่มพัฒนาและส่งเสริมวิทยบริการ สำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐาน ทางหมายเลขโทรสาร ๐ ๒๒๘๑ ๒๖๐๒ หรือ ๐ ๒๒๘๒ ๕๔๖๐ หรือไปรษณีย์อิเล็กทรอนิกส์ s.phannaphat@gmail.com  ภายในวันที่ ๘ กันยายน ๒๕๕๙    </p>

<p>จึงเรียนมาเพื่อดำเนินการต่อไป และขอขอบคุณมา ณ โอกาสนี้</p>
