<p>ด้วย สำนักงานคณะกรรมการการศึกษาขั้นพื้นฐาน จะดำเนินการประชุมเชิงปฏิบัติการคณะทำงานพัฒนาระบบสารสนเทศเพื่อการบริหารงานบุคคล (HRMS) ระยะที่ 4 ระหว่างวันที่ 8 – 12 พฤษภาคม 2560 ณ โรงแรมเดอะพาลาสโซ กรุงเทพมหานคร เพื่อดำเนินการตรวจสอบระบบ HRMS ให้มีความถูกต้อง สมบูรณ์เรียบร้อย ก่อนขยายผลการอบรมการใช้งานระบบ HRMS ให้กับเขตพื้นที่การศึกษาทุกเขต<br />
ในการปรับปรุงแก้ไขฐานข้อมูลบุคลากรสังกัดให้เป็นปัจจุบัน และเพื่อเป็นรายงานข้อมูลสารสนเทศการบริหารงานบุคคลที่สนับสนุนนโยบายการขับเคลื่อนการปฏิรูปการศึกษาในภูมิภาค ต่อไป</p>

<p>ในการนี้ เพื่อให้การดำเนินการจัดประชุมเชิงปฏิบัติการฯ ดังกล่าวเป็นไปด้วยความเรียบร้อย บรรลุวัตถุประสงค์ สำนักงานคณะกรรมการการศึกษาขั้นพื้นฐาน จึงขอให้คณะทำงานตามคำสั่งสิ่งที่ส่งมาด้วย 1 เข้าประชุมระหว่างวันที่ 8 - 12 พฤษภาคม 2560 ณ โรงแรมเดอะพาลาสโซ กรุงเทพมหานคร<br />
ตามกำหนดการสิ่งที่ส่งมาด้วย 2 จึงขอให้สำนักงานเขตพื้นที่การศึกษา แจ้งผู้เกี่ยวข้องทราบและเข้าประชุมตามกำหนดการดังกล่าวด้วย ทั้งนี้ ให้เบิกค่าพาหนะเดินทางไปราชการจากสำนักงานคณะกรรมการการศึกษาขั้นพื้นฐาน</p>

<p>จึงเรียนมาเพื่อพิจารณาดำเนินการต่อไป</p>

<p>                                                     ขอแสดงความนับถือ</p>

<p> </p>

<p> </p>

<p> </p>

<p> </p>

<p> </p>

<p>สำนักพัฒนาระบบบริหารงานบุคคลและนิติการ</p>

<p>กลุ่มวิจัยและพัฒนาการบริหารทรัพยากรบุคคล</p>

<p>โทร ๐ ๒๒๘๘ ๕๖๕๑ โทรสาร 0 2282 2809</p>
