<p>ตามที่สำนักงานคณะกรรมการการศึกษาขั้นพื้นฐานได้แจ้งจัดสรรงบประมาณประจำปีงบประมาณ 2560 เพื่อดำเนินการตามแผนดำเนินการชุดโครงการตามจุดเน้น 6 ยุทธศาสตร์  การปฏิรูปการศึกษาของสำนักงานคณะกรรมการการศึกษาขั้นพื้นฐาน ประจำปีงบประมาณ พ.ศ.2560  ครั้งที่ 2 เขตละ 6,000,000 บาท (หกล้านบาทถ้วน) แผนงานบูรณาการยกระดับคุณภาพการศึกษาและการเรียนรู้ตลอดชีวิต โครงการพัฒนาคุณภาพและมาตรฐานการศึกษา กิจกรรมหลักการพัฒนาเด็กปฐมวัยอย่างมีคุณภาพ แล้วนั้น ในการนี้ เพื่อให้การดำเนินโครงการขยายโรงเรียนเครือข่ายต้นแบบสนามเด็กเล่นตามหลักการพัฒนาสมอง (BBL) : เล่นตามรอยพระยุคลบาท ปีงบประมาณ 2560 ได้รับการพัฒนาองค์ความรู้และเป็นประโยชน์ต่อการจัดประสบการณ์การเรียนการสอนปฐมวัยจากสำนักงานบริหารและพัฒนาองค์ความรู้ (องค์การมหาชน)  สำนักงานคณะกรรมการการศึกษาขั้นพื้นฐานจึงใคร่ขอให้สำนักงานเขตพื้นที่การศึกษาประถมศึกษาของท่านดำเนินการคัดเลือกโรงเรียนเครือข่ายต้นแบบสนามเด็กเล่นตามหลักการพัฒนาสมอง (BBL) : เล่นตามรอยพระยุคลบาท เขตพื้นที่การศึกษาละ 1 โรงเรียน ตามเกณฑ์การคัดเลือกดังสิ่งที่ส่งมาด้วย และแจ้งรายชื่อโรงเรียนที่ได้รับการคัดเลือกกลับไปยัง<strong>สำนักงานคณะกรรมการการศึกษาขั้นพื้นฐาน ภายในวันที่ 20 เมษายน 2560</strong></p>
